***МОДЕЛ УГОВОРА***

**Уговор о јавној набавци добара - опреме**

**за паркове и дечија игралишта**

1. Градска општина Палилула, са седиштем у Нишу, улица Бранка Радичевића 1, ПИБ 103618293, МБ: 17614738, коју заступа председник општине Братислав Вучковић, као Наручиоца добара (у даљем тексту: Наручилац) с jeднe стрaнe и
2. (нaзив Испоручиоца) из \_\_\_\_\_\_\_\_\_\_\_\_\_\_\_\_ (мeстo), улица број \_\_\_, ПИБ , и матични број кoгa зaступa , , кao Испоручиоца добара (у дaљeм тeксту: Испоручилац) с другe стрaнe.

*(остали понуђачи из групе понуђача) (назив подизвођача)*

Закључили су овај Уговор са следећим текстом

**ОСНОВ УГОВОРА**

**Члан 1.**

Уговорне стране сагласно констатују:

* Да је Наручилац Градска општина Палилула донео Одлуку о спровођењу поступка јавне набавке број 566/2024-01 од 14.11.2024. године и у складу са Законом о јавним набавкама („Службени гласник РС“, број 91/2019 и 92/2023) спровео јавну набавку добара – **опреме за паркове и дечија игралишта**, **број ЈН 05/24.**
* Да је понуђач доставио понуду број \_\_\_\_\_\_\_ од \_\_\_\_\_\_ .2024.године , која у потпуности испуњава услове из Конкурсне документације, налази се у прилогу и саставни је део овог уговора,
* Да је Наручилац у складу са чланом 146. Закона о јавним набавкама доделио уговор о јавној набавци Извршиоцу на основу Одлуке о додели уговора, број: \_\_\_\_\_\_\_\_ од \_\_\_\_\_\_\_ 2024. године.

**ПРЕДМЕТ УГОВОРА**

**Члан 2.**

Предмет Уговора је набавка дечјег мобилијара и његово постављање у улици Светолика Ранковића, КП 8683/11 на територији Градске општине Палилула према техничкој спецификацији добара и предмеру радова и садржани су у понуди број \_\_\_\_\_\_\_\_\_ од \_\_\_\_\_\_\_\_2024. године која је саставни део овог уговора.

**ВРЕДНОСТ УГОВОРА**

**Члан 3.**

Уговорне стране утврђују да вредност добара и радова из члана 2. Уговора износи:

* Вредност добара без ПДВ-а \_\_\_\_\_\_\_\_\_\_\_\_\_\_\_\_\_\_ динара,
* Вредност ПДВ-а \_\_\_\_\_\_\_\_\_\_\_\_\_\_\_\_\_\_ динара,
* Вредност добара са ПДВ-ом \_\_\_\_\_\_\_\_\_\_\_\_\_\_\_\_\_\_ динара.

Уговорне стране сагласно констатују да су јединичне цене фиксне и не могу се мењати услед повећања цене елемената на основу којих је цена одређена.

Осим вредности рада, добара и услуга неопходних за извршење уговора, уговорена цена обухвата и трошкове организације градилишта, осигурања и све остале зависне трошкове Извођача неопходне за потпуно извршење свих уговорених радова.

**НАЧИН И УСЛОВИ ПЛАЋАЊА**

**Члан 4.**

Уговорне стране су сагласне да се плаћање по овом уговору изврши на следећи начин:

* По испостављеној окончаној ситуацији/рачуну у року од 45 дана од дана пријема оверене ситуације/рачуна.

Окончана ситуација сачињава се на основу количине набављених и испоручених добара и изведених радова из потписаних и оверених обрачунских листова грађевинске књиге и јединичних цена из усвојене Понуде Извођача број \_\_\_\_\_\_ од \_\_\_\_\_\_\_ 2024. године, овереним и потписаним од стране стручног надзора.

Оверу испостављене ситуације, Наручилац је дужан да изврши најкасније у року од 10 (десет) дана, рачунајући од дана пријема.

Исплата уговорених добара и радова вршиће се на текући рачун Испоручиоца бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_банке.

**РОК ЗА ИЗВОЂЕЊЕ РАДОВА**

**Члан 5.**

Извођач се обавезује да добра и радове који су предмет овог уговора изврши у року од \_\_\_\_\_\_\_ (*максимално 30 календарских дана*) календарских дана, рачунајући од дана увођења у посао.

Наручилац се обавезује да пре почетка извођења радова обезбеди вршење стручног надзора над извршењем уговорних обавеза Испоручиоца, као и да обезбеди све што је неопходно предвиђено Уредбом о безбедности и здрављу на раду на привременим или покретним градилиштима („Службени гласник РС“, бр. 14/2009, 95/2010, 98/2018, 35/2023 – др. закон и 76/2024).

Увођење у посао врши се у присуству Наручиоца, Испоручиоца и стручног надзора.

Датум увођења у посао стручни надзор уписује у грађевински дневник. Сматраће се да је увођење у посао извршено даном кумулативног стицања следећих услова:

* да је Наручилац предао Испоручиоцу техничку документацију и одговарајуће одобрење за извођење радова,
* да је Наручилац обезбедио Испоручиоцу несметан прилаз градилишту.

Увођење Испоручиоца у посао уноси се у грађевински дневник, који потписују Наручилац, Испоручилац и стручни надзор.

Уколико Испоручилац не приступи извођењу радова ни 7-ог дана од потписивања записника о увођењу у посао, сматраће се да је 7-ог дана уведен у посао.

Под завршетком радова сматра се дан који је уписан у грађевински дневник као дан завршетка свих уговорених радова на постављању набављених добара, што потврђује стручни надзор својим уписом, о чему Испоручилац у писменој форми обавештава Наручиоца, уз приложену копију листа грађевинског дневника којим се констатује да су добара испоручена и уговорени радови у потпуности завршени.

**Члан 6.**

Рок за испоруку добара и извођење радова продужава се на захтев Испоручиоца.

Испоручилац има право на продужетак рока за извођење радова у случају да је био спречен да изводи радове из неког од следећих разлога:

* изузетно лоши климатски услови, неуобичајени за годишње доба и за место на коме се радови изводе, а који онемогућавају извођење радова;
* вештачке препреке или физички услови које извођач није могао да предвиди и да их уклони у року од 3 (три) дана од дана обавештавања Наручиоца у писаној форми о истима;
* неблаговременог издавања налога, упутства и одобрења од стране Наручиоца у роковима дефинисаним динамичким планом који утичу на испуњење уговореног рока завршетка, а који нису последица пропуста Извођача;
* било која обустава радова која није последица пропуста Испоручиоца;
* објективних поремећаја тржишта предметних добара;
* дејства више силе.

Захтев за продужење рока за извођење радова који су предмет овог уговора Испоручилац подноси Наручиоцу у писаној форми одмах, а најкасније у року од 3 (три) дана од сазнања за околност.

Наручилац је у обавези да се у року од 7 (седам) дана изјасни о поднетом захтеву, тј. о одобрењу или одбијању давања сагласности, уз претходно стручно мишљење надзора у писаном облику. Сагласност се доставља Испоручиоцу и надзору.

Уговорени рок је продужен када уговорне стране о томе постигну писану сагласност у форми Анекса овог уговора.

Уговорени рок се не може продужити без сагласности Наручиоца.

У случају да Испоручилац падне у доцњу са извођењем радова, нема право на продужење уговореног рока због околности које су настале у време доцње.

У случају да Испоручилац не испуњава предвиђену динамику, обавезан је да уведе у рад више извршилаца без права на захтевање повећаних трошкова или посебне накнаде.

**УГОВОРНА КАЗНА**

**Члан 7.**

Уколико Испоручилац не реализује добра и радове који су предмет овог уговора у уговореном року, дужан је да плати Наручиоцу уговорну казну у висини од 1‰ (један промил) од укупно уговорене вредности без ПДВ-а за сваки дан закашњења, с тим што укупан износ казне не може бити већи од 5% (пет процената) од укупно уговорене вредности радова (без ПДВ-а).

Наплату уговорне казне Наручилац ће извршити, без претходног пристанка испоручиоца, умањењем износа наведеног у окончаној ситуацији.

Ако је штета коју је претрпео Наручилац услед неблаговременог испуњења уговорних обавеза Испоручиоца већа од уговорне казне, Наручилац има право на накнаду штете у висини разлике наплаћене уговорне казне и штете коју је претрпео, као и да:

- наплати средство финансијског обезбеђења за испуњење уговорних обавеза

- раскине уговор.

**ОБАВЕЗЕ ИСПОРУЧИОЦА/ИЗВОЂАЧА**

**Члан 8.**

Испоручилац/Извођач има обавезе:

* да радове на постављању добара изведе у потпуности према техничкој документацији и опису радова, постојећим техничким прописима, нормативима и стандардима који важе за изградњу предметног објекта, односно за извођење радова ове врсте, те да уграђује материјале и опрему који по квалитету одговарају техничкој документацији, техничким условима, прописаним стандардима и да о томе достави одговарајуће доказе њиховог квалитета;
* да о свом трошку обезбеди и истакне на видном месту градилишну таблу, са свим прописаним подацима које табла мора да садржи;
* да о евентуалним уоченим недостацима у пројектно-техничкој документацији и наступању непредвиђених околности које су од утицаја на извођење радова и примену техничке документације (промена техничких прописа, стандарда и норми квалитета и сл.) писаним путем благовремено обавести стручни надзор и Наручиоца, најкасније 7 (седам) дана пре увођења Извођача у посао.
* да благовремено о свом трошку предузме све мере за обезбеђење и сигурност објеката, радова, опреме, материјала, радника, пролазника и саобраћаја, саобраћајница и тротоара, постојећих инсталација, као и суседних објеката;
* да о свом трошку отклони све штете које евентуално, за време извођења радова учини на објектима, инсталацијама и лицима, осим ако оне нису настале као последица више силе, као и да осигура безбедност свих лица на градилишту, одговарајуће обезбеђење складишта својих материјала и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине и радно-правних прописа за време укупног трајања извођења радова до предаје радова Наручиоцу;
* да о свом трошку обезбеђује мерења (геодетско и сл.);
* да обезбеди довољну радну снагу на градилишту и благовремену испоруку уговореног материјала и опреме потребну за извођење уговорених радова, уз претходну сагласност Наручиоца;
* да спроводи и строго се придржава мера безбедности и здравља на раду;
* да Надзорном органу Наручиоца омогући вршење стручног надзора на објекту и контролу количине и квалитета употребљеног материјала, као и неометан приступ складишном, магацинском и сваком другом простору у коме се материјал и опрема за уградњу обезбеђују и чувају до уградње;
* да уредно води сву документацију предвиђену законом и другим прописима Републике Србије који регулишу област изградње;
* да обезбеди стручан кадар за све врсте радова;
* да поступи по свим основаним примедбама и захтевима Наручиоца датим на основу извршеног стручног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрза извођење радова када постоји оправдана сумња да ће радови бити изведени у уговореном року;
* Извођач је дужан да о свом трошку, по завршеној изградњи предметног објекта, повуче са градилишта своје раднике и уклони преостали материјал, опрему, средства за рад и привремене објекте које је користио у току рада, очисти градилиште од отпадака, као и да уреди земљиште на коме је објекат изграђен на начин предвиђен техничком документацијом;
* по завршеним радовима, у писаној форми, одмах обавести Наручиоца да је завршио радове и да је спреман за њихов пријем;
* да учествује у раду комисије за примопредају радова и коначни обрачун.

**ОБАВЕЗЕ НАРУЧИОЦА**

**Члан 9.**

Наручилац се обавезује:

* да Испоручиоцу плати уговорену цену под условима и на начин одређен овим уговором;
* да присуствује увођењу Испоручиоца/Извођача у посао;
* да стручни надзор над извођењем радова врши преко именованих и овлашћених лица, а о лицима која ће вршити стручни надзор ће обавестити Испоручиоца одмах након закључења овог уговора;
* да у примереном року и у писаној форми одговори на захтев Испоручиоца/Извођача за пружање додатних објашњења о техничкој документацији;
* да учествује у раду комисије за примопредају радова и коначни обрачун;
* да од Испоручиоца, по завршетку радова, прими добра и изведене радове.

**СРЕДСТВА ФИНАНСИЈСКОГ ОБЕЗБЕЂЕЊА**

**Члан 10.**

Испоручилац је у обавези да на име средстава финансијског обезбеђења достави:

* + бланко соло меницу за испуњење уговорних обавеза у висини од 10% од вредности уговора без ПДВ-а , приликом закључења уговора а најкасније у року од 7 (седам) дана од дана закључења уговора и
  + бланко соло меницу за отклањање грешака у висини од 10% од вредности уговора без ПДВ-а , најкасније до коначности предмета уговора што је услов за оверу окончане ситуације/рачуна.

Наручилац ће уновчити меницу за отклањање недостатака у гарантном року у случају да Испоручилац не изврши обавезу отклањања недостатака у гарантном року на начин предвиђен уговором.

**ОСИГУРАЊЕ РАДОВА И ОБЕЗБЕЂЕЊЕ ГРАДИЛИШТА**

**Члан 11.**

Испоручилац је обавезан да спроводи све потребне мере безбедности и здравља на раду и противпожарне заштите у складу са важећим прописима који уређују ову област.

Испоручилац је дужан да на градилишту предузима све остале мере ради обезбеђења сигурности радова, опреме, уређаја и инсталација, радника, саобраћаја, суседних објекта и околине.

Трошкове спровођења мера безбедности и здравља на раду и мера заштите и сигурности сноси Извођач који је у обавези да те мере предузима.

**СТРУЧНИ НАДЗОР И ГРАЂЕЊЕ**

**Члан 12.**

Стручни Надзор над извођењем радова Наручилац ће вршити преко именованог Надзорног органа на начин и са правним овлашћењима регулисаним законом и правилницима .

Наручилац ће обавестити Извођача о лицу које ће у његово име вршити стручни надзор над извођењем радова, као и о обиму његових овлашћења.

Надзор обухвата нарочито:

* контролу да ли се радови изводе према усвојеној понуди и осталим елементима Уговора, грађевинској дозволи или решењу о одобрењу за извођење радова и техничкој документацији за извођење радова;
* контролу и проверу квалитета извођења свих врста радова и примену прописа, стандарда и техничких норматива који регулишу предметне радове на градилишту;
* проверу да ли постоје докази о квалитету материјала, опреме и инсталација које се уграђују (атести, сертификати, гарантни листови, извештаји о испитивању и др.);
* контролу да ли се радови изводе према уговореној динамици о чему периодично и благовремено обавештава Наручиоца у форми редовних извештаја;
* давање упутства извођачу радова и сарадња са пројектантом ради обезбеђења детаља, технолошких и организационих решења за извођење радова и решавање других питања која се појаве у току извођења радова;
* достављање периодичних извештаја и мишљења о стању радова и благовремено обавештавање Наручиоца о могућим ризицима током извођења радова, а нарочито у погледу вишкова и непредвиђених радова;
* контролу и оверу количина изведених радова;
* достављање Извештаја о завршетку радова и њиховој спремности за технички преглед.

Стручни Надзор није овлашћен да, без писмене сагласности Наручиоца одлучује у име Наручиоца о цени, роковима, измени материјала који се уграђује и обиму неуговорених радова (накнадни, непредвиђени радови и вишкови радова), као и о обиму уговорених радова који се не изводе, осим хитних непредвиђених радова.

Обавезе Надзорног органа Наручиоца трају све до примопредаје и коначног обрачуна изведених радова по Уговору.

**МАЊАК И ВИШАК РАДОВА**

**Члан 13.**

Уколико се појави потреба за извођењем вишка радова, Испоручилац је дужан да застане са том врстом радова и писаним путем о томе обавести стручни надзор и Наручиоца.

Испоручилац није овлашћен да мења обим уговорених радова, односно да изведе вишак радова без писане сагласности стручног надзора, односно коначне сагласности Наручиоца.

Наручилац може одобрити Испоручиоцу извођење вишкова радова највише до 10% од уговорене количине по позицији из предмера радова усвојене понуде.

По добијању писане сагласности Наручиоца, Испоручилац ће извести вишак радова. Јединичне цене за све позиције из предмера радова усвојене понуде Испоручиоца број \_\_\_\_\_\_\_\_\_\_\_ од \_\_\_\_\_\_\_\_\_2024. године, за које се утврди постојање вишка радова остају фиксне и непроменљиве.

Испоручилац ће сачинити преглед вишкова и мањкова радова током извођења. Стручни надзор је у обавези да провери основаност истог, описе позиција, количине и цене и да достави мишљење са детаљним образложењем Наручиоцу. По прихватању прегледа вишкова и мањкова од стране наручиоца, а који је претходно одобрен од стране стручног надзора, са Испоручиоцем ће се закључити анекс овог уговора. Накнаду трошкова свих вишкова радова сносиће Наручилац.

Вишкови радова који су изведени без претходно прибављене писане сагласности Наручиоца неће бити прихваћени, без обзира да ли су признати од стране стручног надзора.

Утврђени мањкови и вишкови радова представљају основ за измену Уговора.

**КОНТРОЛА КВАЛИТЕТА**

**Члан 14.**

За набављена добра у укупан уграђени материјал према техничкој спецификацији добара и описом материјала, Испоручилац мора да има техничке декларације произвођача или сертификате или атесте и доказе квалитета који се захтевају по важећим прописима, стандардима и правилима струке за ову врсту добара и радова.

Уколико Наручилац, а преко стручног надзора, утврди да добра и уграђени материјал не одговарају стандардима, техничким спецификацијама и уговорној документацији, одбија их и забрањује њихову употребу. У случају спора меродаван је налаз овлашћене организације за контролу квалитета.

Испоручилац је дужан да о свом трошку обави одговарајућа испитивања и контролу квалитета добара и материјала који су уграђени у објекат. Поред тога, он је одговоран уколико употреби материјал који не одговара прописаном, пројектованом и уговореном квалитету.

У случају да је због употребе неквалитетног материјала угрожена безбедност корисника и употребе, Наручилац има право да тражи да Испоручилац поруши изведене радове и да их о свом трошку поново изведе у складу са техничком документацијом и уговорним одредбама. Уколико Испоручилац у одређеном року то не учини, Наручилац има право да ангажује другог извођача радова искључиво на терет Испоручиоца.

**ГАРАНТНИ РОК**

**Члан 15.**

Гарантни рок за изведене радове износи \_\_\_\_ месеца (не краћи од 24 месеца), рачунајући од дана примопредаје радова. За набављена добра (мобилијар, опрема) и уграђене материјале важи гарантни рок у складу са условима произвођача, који тече од дана извршене примопредаје радова Наручиоцу.

Испоручилац је обавезан да на дан извршене примопредаје радова који су предмет овог уговора записнички преда Наручиоцу све гарантне листове за уграђене материјале, опрему, уређаје и постројења, упутства за руковање, као и комплетну техничку документацију.

Испоручилац је дужан да у току гарантног рока, на први писани позив Наручиоца, отклони о свом трошку све недостатке који се односе на уговорени квалитет добара (мобилијара, опреме) и изведених радова, а који нису настали неправилном употребом, као и сва оштећења проузрокована овим недостацима.

Ако Испоручилац не приступи извршењу своје обавезе из претходног става у року од 5 дана по пријему писаног позива од стране Наручиоца, за отклањање недостатака ангажоваће се друго правно или физичко лице, на терет Испоручиоца, наплатом финансијских средствава обезбеђења за отклањање недостатака у гарантном року.

Уколико финансијска средства за отклањање недостатака у гарантном року не покривају у потпуности трошкове настале поводом отклањања недостатака из става 1. овог члана, Наручилац има право да од Испоручиоца тражи накнаду штете, до пуног износа стварне штете.

**ПРИМОПРЕДАЈА И КОНАЧНИ ОБРАЧУН**

**Члан 16.**

Испоручилац о завршетку радова који су предмет овог уговора у писаној форми обавештава Наручиоца, а дан завршетка радова уписује се у грађевински дневник, што потврђује стручни надзор својим уписом.

Примопредаја добара и радова се врши комисијски најкасније у року од 30 дана од завршетка радова.

Комисију за примопредају образује Наручилац. Комисију чине представници Наручиоца и Испоручиоца. У раду комисије учествују и представници стручног надзора.

Комисија сачињава записник о примопредаји радова на дан примопредаје радова.

Испоручилац је дужан да приликом примопредаје радова преда Наручиоцу градилишну и техничку документацију, записнике о испитивањима, гарантне листове, упутства за употребу и сл..

Грешке, односно, недостатке које утврди Наручилац, преко стручног надзора у току извшења уговора, Испоручилац мора да отклони без одлагања. Уколико те недостатке Испоручилац не почне да отклања одмах и ако их не отклони у споразумно утврђеном року, Наручилац може извршити наплату средстава финансијског обезбеђења за испуњење уговорних обавеза и неће приступити примопредаји.

Наручилац се обавезује да обезбеди технички преглед радова, односно проверу безбедности, сигурности и стабилности изведених радова, као и да предузме активности ради прибављања употребне дозволе.

Коначна количина и вредност радова по овом уговору утврђује се на основу стварно изведених количина радова оверених у грађевинској књизи од стране стручног надзора, а приказано кроз табеларни преглед укупно изведених радова, овереној од стране одговорног извођача радова и стручног надзора, и на основу јединичних цена из усвојене понуде Извођача, о чему Комисија сачињава записник о коначном финансијском обрачуну.

Коначни обрачун врши комисија и испоставља га истовремено са Записником о примопредаји радова.

**РАСКИД УГОВОРА**

**Члан 17.**

Наручилац има право на једностран раскид Уговора у следећим случајевима:

1. ако се Испоручилац не одазове писменом позиву Наручиоца за увођење у посао ни после 5 дана од дана пријема позива;
2. ако Испоручилац касни са почетком извођења радова дуже од 15 дана од дана увођења у посао;
3. ако Испоручилац касни са почетком извођења радова дуже од 10 дана у односу на уговорену динамику;
4. ако Испоручилац радова у дефинисаном року не продужи важење средстава финансијског обезбеђења неопходних за испуњење уговора;
5. ако Испоручилац не изводи радове у складу са усвојеном техничком документацијом за извођење радова или радове изводи неквалитетно и не поступа по примедбама надзорног органа и Наручиоца;
6. уколико због непредвиђених околности или више силе дође до обуставе радова која може узроковати несразмерно велике трошкове за Наручиоца.

Испоручилац има право на једнострани раскид уговора у следећим случајевима:

1. ако Наручилац не испуњава своје уговорне обавезе ни након 45 дана од подношења писаног захтева, односно упозорења Извођача радова, за поступањем у складу са уговором;
2. ако услед непредвиђених околности или више силе Извођач радова дође у опасност да претрпи несразмерно велике трошкове.

**Члан 18.**

У случају једностраног раскида уговора за који је одговоран Испоручилац, Наручилац има право да за радове који су предмет овог уговора ангажује другог извођача и активира средства обезбеђења за испуњење уговорних обавеза. Испоручилац је у наведеном случају обавезан да надокнади Наручиоцу штету, која представља разлику између цене радова новог извођача и цене предметних радова по овом уговору, уколико таква разлика постоји.

Уговор се раскида изјавом у писаној форми која се доставља другој уговорној страни и са отказним роком од 15 дана од дана достављања изјаве. Изјава мора да садржи основ за раскид уговора сачињен од стране стручног надзора.

У случају раскида уговора, Испоручилац је дужан да престане са извођењем радова (осим оних које му надзорни орган наложи ради заштите лица, имовине или безбедности радова), да изведене радове обезбеди од пропадања, врати сву документацију достављену од стране Наручиоца приликом увођења у посао, повуче све материјале и опрему са градилишта, као и да учествује у раду посебне комисије која ће сачинити записник о стварно изведеним радовима до дана раскида уговора. Све трошкове сноси уговорна страна која је одговорна за раскид уговора.

Уколико Испоручилац ни на писани позив Наручиоца не именује свог представника који ће учествовати у раду комисије из претходног става, у року од 5 дана од дана пријема писаног позива, сматраће се да је прихватио и пристаје да комисија без његовог учешћа сачини записник о стварно изведеним радовима до дана раскида. На овако сачињен записник нема права приговора и прихвата се као веродостојан.

**ИЗМЕНЕ ТОКОМ ТРАЈАЊА УГОВОРА**

**Члан 19.**

Наручилац има право да, након закључења Уговора, без спровођења поступка јавне набавке измени уговор о јавној набавци у складу са одредбама чл. 156-161. Закона о јавним набавкама. Наручилац ће дозволити, на захтев Извођача радова, продужење рока за извођење радова ако наступи неки од разлога из члана 6. овог уговора.

Изменом уговора, по било ком од наведених основа, не може се мењати предмет јавне набавке.

У случају из става 1. овог члана закључиће се анекс уговора.

**ЗАВРШНЕ ОДРЕДБЕ**

**Члан 20.**

Овај уговор се сматра закљученим оног дана када Наручилац прими Уговор потписан од стране Извођача радова, заједно са валидним средствима финансијког обезбеђења за испуњење уговорних обавеза.

**Члан 21.**

Све евентуалне спорове који настану у вези са извршавањем овог уговора, уговорне стране решиће споразумно. Уколико до споразума не дође, уговара се надлежност Привредног суда у Нишу.

**Члан 22.**

Саставни део овог Уговора чине:

* Понуда бр. \_\_\_\_\_\_\_\_\_\_ од \_\_\_\_\_\_\_\_\_ године;
* Образац структуре цена
* остала конкурсна документација

**Члан 23.**

Овај уговор је закључен и потписан од стране овлашћених представника уговорних страна у 6 (шест) истоветних примерака, 3 (три) за Наручиоца и 3 (три) за Испоручиоца.

**Наручилац Испоручилац**

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_